Ettevõtetele - Metaloodus
Kui soovid töötajatele-kolleegidele midagi värskendavat pakkuda, siis minul ja loodusel on ühtteist varuks küll!
Tule rappa või vee peale
Saame kokku panna just sellise matka nagu Sinu meeskonnale sobib. Matk võib olla kas füüsiliselt aktiivsem ja sportlik või hoopis rahulik kulgemine pehmel rabapinnasel, ujumine rabalaukas ja toiduvalmistamine värskes õhus. Kindlasti käib ühe matka juurde ka sisuline pool – see millest ja kuidas matkajuht räägib. Oma “matkafilosoofia olen põgusalt lahti kirjutanud selles postituses. Teades paremini Sinu meeskonna/ettevõtte tausta, saan räägitavate teemade valikut ka kohandada. Näiteks saame rääkida loodusest kui loomingulisuse kasvatajast ja tähelepanu taastajast. Aga ka koostööst looduse näitel. Lisaks saame soovi korral matka sisse põimida mõned meeskondlikud tegevused looduses. Rabamatkade kohta olen pikemalt kirjutanud SIIN. Räätsamatkade kõrval pakun võimalust ka kanuutama tulla. Kanuumatkade kohta loe täpsemalt SIIT.
Kutsu hoopis loodus enda juurde
Loodust saab põnevalt käsitleda ka väljaspool maastikke. Näiteks sellest läbi isiklike seikluste ja katsumuste rääkides ning täiendades seda teaduslike avastustega. Sellised esinemised kannavad minuarust endas järgmisi eesmärke:
Inimeste inspireerimine elamaks tervislikumalt, julgemalt ja õnnelikumalt
Barjääride lõhkumine – saan näidata, et loodusesse minek ja seal seiklemine on jõukohane igaühele
Inimeste teadlikkuse tõstmine ja hirmude kummutamine – loodus kui suurepärane koht enese leidmiseks ja tõeliseks väljalülituseks
Võimalikud märksõnad, millest saan ja oskan Sinu üritusel rääkida:
Looduse mõju inimfüsioloogiale ja -psüühikale
Kommunikatsioon looduses
Koostöö looduses
Looduse mõju inimese ajule – tähelepanu ja selle taastamine
Loodus ja loomingulisus
Isiklikud kogemused looduses
Alljärgnevalt üks minu väljakutse iseendale – suplus rabalaukas, eemal inimese maailmast.
https://www.youtube.com/watch?v=G2hl-N0naTs
Sisuloome – artiklite ja blogipostituste kirjutamine ning vajadusel loodusfotode kasutamine nende juures.
Saan Sinu ettevõtet aidata erineva sisuloomega, mis seotud loodustoodete, matkavarustuse, looduses liikumise, reisimise ja turismiga. Artiklid, blogipostitused, kogemuslood, sotsiaalmeedia postitused koos loodusfotodega.
Minu igakuiste kirjutistega saad tutvuda siin: https://edasi.org/author/romet-vaino/
Minu postitusi koos fotodega näed Metalooduse Facebook’i lehel: https://www.facebook.com/metaloodus/
Hind kokkuleppel. Võta julgelt ühendust: romet.vaino@gmail.com.